Frei

Frei er den største øya i Kristiansund kommune i Møre og Romsdal. Den har et areal på . Største tettsted er Rensvik med 2 118 innbyggere (2003). Høyeste punkt på øya er Freikollen, 629 moh.

 Navnebruk 
 Øya 
I Ågrip og Heimskringla kalles øya for Fræđi og i Fagrskinna kalles den Freidarey. Senere har den gått under navn som Freidi, Ffrede, Ffrøøy, Fredøy, Free, Freedøe og Fredøe. Sistnevnte ble brukt til langt innpå 1800-tallet da Frei ble det vanlige navnet.

Idag blir øya også kalt Freiøya.Tidens Krav 17. mai på FreiøyaKristiansund kommune Friluftsliv  «seterhusa på Freiøya» Det finnes også eksempler på at Freiøya ble brukt som navn på øya i tiden da hele øya tilhørte Frei kommune. Det har etter kommunesammenslåingen i 2008 pågått en debatt om navnet i lokalavisen Tidens Krav. Navnet brukt hos Statens kartverk er Frei.Kartblad Norge 1:50000 Blad 1321 II Kristiansund

Frei-navnet blir også brukt om et område på sørsiden av øya. Her ligger Frei kirke, Frei bedehus og Frei gård. Frei skole er en av tre barneskoler på Frei, og denne ligger ved boligfeltet Storbakken. De to andre barneskolene er Rensvik skole og Bjerkelund barneskole.Skoler og SFO , kristiansand.kommune.no Frei har også en ungdomsskole som ligger på Omsundet, som blir kalt Frei ungdomsskole. Den er veldig populær blant ungdommer da den ligger ved siden av en kunstgressbane, ballbinge, treningssenter, fotballhall, butikk og mye mer. 

 Innbyggernavn 
En person fra Frei blir kalt for freiøyingNorsk språkråd Innbyggjarnavn , noe henger igjen fra tiden da Frei var egen kommune. Lokalt blir også freibone brukt, som betyr en bonde fra Frei. I Kristiansund er innbyggernavnet kristiansunder, alternativt bypist, dette blir brukt om personer fra gamle Kristiansund kommune.

 Tidligere kommune 
Frei var tidligere en egen kommune, men ble etter folkeavstemning slått sammen med gamle Kristiansund kommune 1. januar 2008 til en ny kommune med navnet Kristiansund. I Frei ble resultatet 1 330 ja-stemmer og 1 252 nei-stemmer. Den gamle kommunen bestod av flere øyer, der Frei var den største. Innbyggertallet i 2007 var 5 428. Kommunens administrasjonssentrum var Rensvik. 

Kommunegrensene har endret seg mye opp gjennom tidene. «Oversjøiske» deler av Frei kommune ble avstått til den nye Straumsnes kommune i 1864, i 1883 gikk Ranem over til Øre kommune og i 1894 ble Bergsøya overført til Gjemnes. Aspøya ble overført fra Frei kommune til Tingvoll 1. januar 1964, og på samme tid ble nordsiden av Freiøya overført til Frei kommune fra Bremsnes kommune. 

 Håkon den godes saga 
På Rastarkalv, som befinner seg på på øyas sørside (Nedre Frei), skal, ifølge Snorre Sturlason, kong Håkon den gode ha utkjempet slag - i form av tre trefninger - mot Eirikssønnene i år 955, kjent som slaget på Rastarkalv. På Freihaugen, også kalt  Freidarberg, står det i dag tre bautasteiner til minne om Egil Ullserk og de falne fra hans flokk som kjempet på Håkon den godes side. Disse skal ha blitt hauglagt i skip. Flere av de andre som døde på Håkons side skal også ha fått skipsbegravelser der, og skal befinne seg sør for Freihaugen.

 Idrett 
Frei Fotballklubb er en av Kristiansunds største breddeklubber og har et moderne fotballanlegg i Omsundet på Frei. Klubben har også en kunstgressbane på Rensvik.

 Topografi 

 Fjell og åser 
 Freikollen
 Ørnlia
 Flåhylla
 Breilia
 Kistfjellet
 Midtfjellet
 Hysåsen
 Storskarven
 Møstabjønn
 Lågfjellet
 Snipå

 Innsjøer 

 Bolgvatnet
 Rensvikvatnet
 Drabovatnet
 Kjerringvatnet
 Setervatnet
 Litlvatnet («Lille Rensvikvatn»)
 Lauvhaugdammen
 Flatsetdammen
 Freivatnet

 Omliggende øyer 

 Flatsetøya
 Husøya
 Amundøya
 Brattøya
 Flatøya
 Kattholmen
 Fugløya
 Hansøya
 Rensvikholmen

 Referanser 

 Eksterne lenker 

 Kultur i Frei på kart fra Kulturnett.no


Kategori:Tidligere kommuner i Møre og Romsdal
Kategori:Norske kommuner etablert i 1838
Kategori:Kommuner opphørt i 2008
Kategori:Kristiansunds historie
Kategori:Øyer i Kristiansund